8.   napirend

E l ő t e r j e s z t é s
Mindszentkálla Község Önkormányzata Képviselő-testületének

2025. május 28-án tartandó nyilvános ülésére

Tárgy: Szentbékkálla és Mindszentkálla Szennyvíz Társulás 2024. évi zárszámadás jóváhagyása 
Előterjesztő: Csombó Zoltán polgármester
Előkészítette: Molnárné Szalai Valéria pénzügyi ügyintéző     

                                                                                              Jogszabállyal nem ellentétes                       
   







                                                                                       Dr. Szabó Tímea 

                                                                                       címzetes főjegyző
Tisztelt Képviselő-testület!
Az államháztartásról szóló 2011. évi CXCV. törvény (a továbbiakban: Áht.) 87. §-a szerint a vagyonról és a költségvetés végrehajtásáról a számviteli jogszabályok szerinti éves költségvetési beszámolót, az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás) kell készíteni.

 Az Áht. az irányadó arra vonatkozóan, hogy mit kell tartalmaznia az önkormányzat költségvetési bevételeinek és kiadásainak, valamint a rendelet-tervezet (Társulás esetén határozat) kötelezően előírt tartalmi elemeit is tartalmazza.

Az Áht. 91. § alapján: 
 (1) A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.  

(2) A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:
a) a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,
b) a helyi önkormányzat adósságának állományát lejárat, a Gst. 8. § (2) bekezdése szerinti adósságot keletkeztető ügyletek, bel- és külföldi irányú kötelezettségek szerinti bontásban,
c) a vagyonkimutatást, és

d)a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

Az államháztartás számviteléről szóló 4/2013. (I.11.) Korm. rendelet 30. § rendelkezik az önkormányzat vagyonkimutatás készítéséről és annak tartalmáról.

A 368/2011. (XII.31.) Korm. rendelet 155. § (1) és (2) bekezdése alapján a költségvetési szerv pénzmaradványából az irányító szervet megillető rész számítását az irányító szerv határozza meg. A költségvetési szerv pénzmaradványát az irányító szerv a zárszámadási rendeletével egy időben állapítja meg.

Az Áht. 91. § (3) bekezdése szerint a nemzetiségi önkormányzat és a társulás zárszámadásának megalkotására az (1) és (2) bekezdést kell alkalmazni a 26. § (1) bekezdésében meghatározott eltérésekkel.

26. §  A nemzetiségi önkormányzatra, a társulásra és az általuk irányított költségvetési szervekre a 23-25. § rendelkezéseit kell alkalmazni, azzal, hogy

a) költségvetési rendeleten költségvetési határozatot kell érteni,

b) a képviselő-testület hatáskörét a nemzetiségi önkormányzat képviselő-testülete vagy a társulási tanács gyakorolja,

c) a polgármester részére meghatározott feladatokat a nemzetiségi önkormányzat elnöke vagy a társulási tanács elnöke látja el,

d) a jegyző részére meghatározott feladatokat - a helyi nemzetiségi önkormányzatok kivételével - az országos nemzetiségi önkormányzat hivatalvezetője vagy a társulási tanács munkaszervezeti feladatait ellátó költségvetési szerv vezetője látja el.

(2) A térségi fejlesztési tanácsra a 23-25. § rendelkezéseit kell alkalmazni, azzal, hogy költségvetési rendeleten költségvetési határozatot kell érteni, a képviselő-testület hatáskörét a térségi fejlesztési tanács tagjai gyakorolják, a polgármester részére meghatározott feladatokat a térségi fejlesztési tanács elnöke, a jegyző részére meghatározott feladatokat a térségi fejlesztési tanács munkaszervezetének vezetője látja el.

A Magyar Államkincstár részére a beszámolóval kapcsolatos valamennyi adatszolgáltatást, elszámolást megküldésre került. 
A zárszámadás előterjesztésekor valamennyi bevételről és kiadásról el kell számolni. A zárszámadási határozat, a pénzügyi teljesítés adatainak tartalma és szerkezete a költségvetési határozathoz igazodik, azzal összehasonlítható formában kell elkészíteni.
A társulás 2024. évi gazdálkodása az előirányzatoknak megfelelően, annak betartásával történt.
A Társulás létrehozásának célja, szennyvízcsatorna-hálózat kiépítése, az ehhez szükséges forrás igénybevétele, a projekt megvalósításához szükséges pénzügyi és jogi feltételek megteremtése megvalósult, a projekt sikeresen lezárult, és a fenntartási időszak is véget ért. Ezen okból a Szentbékkálla és Mindszentkálla Szennyvíz Társulás 2024. december 31-el megszüntetésre került. Az államháztartásról szóló 2011. évi CXCV. törvény 11. § (1) bekezdése és a 105/A. § (1) bekezdése alapján jogutód nélküli megszűnés történt.

A Társulási Megállapodás 10.3. pontja szerint a Társulás megszűnése esetén a Tagok a megszűnés időpontjával bezáróan egymással elszámolni kötelesek. 

3.7.1 A Társulás megszűnése esetén a kötelezettségek teljesítése után fennmaradó vagyon a Társulás tagjait vagyoni hozzájárulásuk arányában illeti meg. A Társulás bankszámláján levő pénzösszeg a banki költségek levonását követően a tagok között a vagyoni hozzájárulásuk –érdekeltségi egység- arányában került felosztásra. 

Az Áht. 11. § (6) bekezdése alapján a jogutód nélkül megszüntetett költségvetési szerv nem magánjogi jogai és kötelezettségei a jövőre nézve megszűnnek azzal, hogy a megszűnés napján fennálló kötelezettségek teljesítéséért és követelések beszedéséért az (5) bekezdés szerinti szerv felel. Az (5) bekezdés szerint a költségvetési szerv jogutód nélküli megszüntetése esetén az állami vagyonról szóló 2007. évi CVI. törvény (a továbbiakban: Vtv.) vagy a megszüntetésről rendelkező jogszabály, megszüntető okirat eltérő rendelkezése hiányában a költségvetési szerv megszüntetés időpontjában fennálló magánjogi jogait és kötelezettségeit – ideértve a vagyonkezelői jogot is – az alapító szerv, az Országgyűlés vagy a Kormány által alapított költségvetési szerv esetén az alapító szerv által kijelölt szerv gyakorolja és teljesíti.

Tájékoztatási kötelezettség

Az államháztartásról szóló 2011. évi CXCV. törvény (a továbbiakban: Áht.) 91. § (2) bekezdése alapján a zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

 „(2) A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:
a) a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,
b) a helyi önkormányzat adósságának állományát lejárat, a Gst. 8. § (2) bekezdés szerinti adósságot keletkeztető ügyletek, bel- és külföldi irányú kötelezettségek szerinti bontásban,
c) a vagyonkimutatást, és
d) a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.” 
24. § (4) bekezdés:
„4) A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:
a) a helyi önkormányzat költségvetési mérlegét közgazdasági tagolásban, előirányzat felhasználási tervét,
b) a többéves kihatással járó döntések számszerűsítését évenkénti bontásban és összesítve,
c) a közvetett támogatásokat - így különösen adóelengedéseket, adókedvezményeket - tartalmazó kimutatást, és
d) a 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.”

29/A. §
„A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg
a) a Gst. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és
b) a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.”

A fentiek szerint előírt tájékoztatást, illetve annak szöveges indokolását jelen előterjesztés, a számszaki adatokat a jelen előterjesztéshez csatolt táblázat tartalmazza.
A Társulás vagyonkimutatása, valamint költségvetési mérlege a zárszámadási határozatba került beépítésre. A mérleg tartalmazza a megállapított bevételi főösszeg jogcím-csoportonkénti részletezését, valamint a megállapított kiadási főösszeg részletezését kiemelt előirányzatonként.
Szentbékkálla és Mindszentkálla Szennyvíz Társulás 2024. évben lejárt adósságállománnyal nem rendelkezik.
Szentbékkálla és Mindszentkálla Szennyvíz Társulás többéves kihatással járó kötelezettségvállalással nem rendelkezik, anyagi kötelezettséggel járó döntése nincs.
Szentbékkálla és Mindszentkálla Szennyvíz Társulás nem biztosított közvetett támogatásokat.

A Társulás saját bevétellel nem rendelkezik.

A pénzeszközök változását bemutató ütemtervet a jelen előterjesztéshez csatolt táblázat tartalmazza.

A költségvetési évet és az azt követő három év tervezett előirányzatainak keretszámai főbb csoportokban
ADÓSSÁGOT KELETKEZTETŐ ÜGYLETEK

	Kötelezettség
	2024. év
	2025. év
	2026. év
	2027 év

	Készfizető kezesség
	0
	0
	0
	0

	Összesen:
	0
	0
	0
	0


SAJÁT BEVÉTELEK
	Megnevezés
	2024. év
	2025. év
	2026. év
	2027. év

	Helyi adók
	0
	0
	0
	0

	Önk. vagyon és vagyoni ért. jog értékesítéséből származó bevétel
	0
	0
	0
	0

	Osztalék, koncessziós díj és hozambevétel
	0
	0
	0
	0

	Tárgyi eszköz értékesítés
	0
	0
	0
	0

	Bírság, pótlék, díjbevétel
	0
	0
	0
	0



	Összesen:
	0
	0
	0
	0


A költségvetési szervek belső kontrollrendszeréről és belső ellenőrzéséről  szóló 370/2011. (XII. 31.) Korm. rendelet (a továbbiakban: Bkr.) 11. §-a alapján a költségvetési szerv vezetője köteles az 1. melléklet szerinti nyilatkozatban értékelni a költségvetési szerv belső kontrollrendszerének minőségét. A helyi önkormányzati költségvetési szerv vezetője a nyilatkozatot az éves költségvetési beszámolóval együtt küldi meg az irányító szerv vezetőjének. A vezetői nyilatkozatot a polgármester a zárszámadási rendelet tervezetével együtt terjeszti a képviselő-testület elé.

Ha a megtett nyilatkozat és a zárszámadással kapcsolatosan elvégzett ellenőrzések eredménye között ellentmondás áll fenn, a költségvetési szerv vezetője az ellentmondás okairól - az ellenőrzési jelentés kézhezvételétől számított harminc napon belül - írásban beszámol az irányító szerv vezetőjének. Az irányító szerv vezetője - ha a beszámolást nem tartja elfogadhatónak - a költségvetési szerv vezetőjét intézkedési terv készítésére kötelezi.

A Bkr. 1 melléklete szerinti vezetői nyilatkozat az előterjesztés melléklete.

Határozati javaslatok: 

MINDSZENTKÁLLA KÖZSÉG ÖNKORMÁNYZATA 

KÉPVISELŐ-TESTÜLETÉNEK

…/2025. (…) HATÁROZATA
Szentbékkálla és Mindszentkálla Szennyvíz Társulás 2024. évi zárszámadásának jóváhagyásáról
Mindszentkálla Község Önkormányzata Képviselő-testület az államháztartásról szóló 2011. évi CXCV. törvény 91. § (3) bekezdése alapján az alábbiak szerint dönt a Szentbékkálla és Mindszentkálla Szennyvíz Társulás gazdálkodásáról szóló 2024. évi költségvetési beszámoló elfogadásáról.

I. A Képviselő-testület a 2024. évi költségvetés teljesítésének bevételi főösszegét 3.247.826 Ft – ban, kiadási főösszegének teljesítését 44.420.- Ft – ban állapítja meg.

II. A Képviselő-testület a 2024. évi költségvetés teljesítésének kiadási főösszegén belül  

a) a személyi jellegű kiadások teljesítését
  
      0 Ft-ban,

b) a munkaadókat terhelő járulékok teljesítését
                                               0 Ft-ban,

c) a dologi jellegű kiadások teljesítését
                                                  44.420 Ft-ban, 

d) a működési pénzeszköz átadás, támogatások teljesítését

     0 Ft-ban,

e) az általános tartalékot
                                                                      0 Ft-ban,

f) a felújítási kiadások teljesítését

     0 Ft-ban,

g) az intézményi beruházások teljesítését
                                                       0 Ft-ban,

h) a felhalmozási célú pénzeszköz átadás teljesítését 
                                     0 Ft-ban,

i) az egyéb felhalmozási célú kiadások teljesítését
                                          0 Ft-ban,

állapítja meg.
III.  A Képviselő-testület a 2024. évi költségvetés teljesítésének bevételei főösszegén  belül 
a)  a működési bevételek teljesítését
511.293 Ft-ban,

b) az önkormányzatok sajátos bevételeinek teljesítését

 0 Ft-ban,

c) az önkormányzat költségvetési támogatása teljesítését

 0 Ft-ban,

d) a támogatásértékű működési célú bevételeket                                        0 Ft-ban,
e) a működési célú pénzeszköz átvétel teljesítését

0  Ft-ban, 

e) a felhalmozási célú pénzeszköz átvétel teljesítését
0 Ft-ban,

f) az egyéb felhalmozási célú bevétel teljesítését
 0 Ft-ban,

g) az előző évi pénzmaradvány igénybevétele teljesítését           
 2.736.533 Ft-ban,

állapítja meg.
IV. A Képviselő-testület a költségvetési létszámkeret teljesítését összesen 0 főben állapítja meg.

V. A Társulás tekintetében 

a)  a költségvetési mérleget közgazdasági tagolásban az 1. melléklet; 
b) a bevételi és kiadási főösszeg forrásonkénti teljesítését a 2. melléklet; 

c) a működési bevételek és kiadások alakulását, a felhalmozási bevételek és kiadások alakulását a 3. melléklet és a 4. melléklet;
d) a vagyon kimutatást az 5. melléklet; 
e) a maradvány kimutatást a 6. melléklet;
f) az eredmény kimutatást a 7. melléklet;
g) a tárgyi eszköz változást a 8. melléklet;

tartalmazza.

MINDSZENTKÁLLA KÖZSÉG ÖNKORMÁNYZATA 

KÉPVISELŐ-TESTÜLETÉNEK

…/2025. (…) HATÁROZATA
Szentbékkálla és Mindszentkálla Szennyvíz Társulás tájékoztatási kötelezettségéről

Mindszentkálla Község Önkormányzata Képviselő-testülete a Szentbékkálla és Mindszentkálla Szennyvíz Társulás 2024. évi zárszámadásához kapcsolódó, az államháztartásról szóló törvény szerinti tájékoztatást elfogadja. 

Mindszentkálla, 2025. május 13.





       

                        Csombó Zoltán 





                
                           polgármester


